**Moș Crăciunul tău**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Moș Crăciunul tău

Îmi amintesc, de parcă a fost ieri,

era-ntr-o zi, în preajmă de Crăciun,

și ți-a fost rușine ca să-mi ceri

de mă-ntâlnesc cu Moșu, eu să-i spun,

dacă pe la noi va vrea să vină,

numai dacă vrea, să-ți aducă și ție,

în noaptea de Crăciun, o jucărie,

să-i spun că-ai fost cuminte și atât,

dar, rușinea ta, nu știi cât m-a durut!

De parcă ieri a fost îmi amintesc,

cum mi s-a pus atunci un nod în gât

și n-am putut apoi să mai vorbesc!

știu că ai primit ceva ce ți-a plăcut,

dar, rușinea ta, nu știi cât m-a durut!

și azi, copilul meu frumos și bun,

în fiecare zi ți-aș fi eu Moș Crăciun!